امان اللہ خان یاسین زئی

امان اللہ خان یاسین زئی (؛ پیدائش: 7 اگست، 1954ء)، پاکستان کے صوبہ بلوچستان کے 24ویں اور موجودہ گورنر ہیں۔ آپ عدالت عالیہ بلوچستان کے سابقہ چیف جسٹس بھی ہیں۔

 ابتدائی زندگی اور تعلیم 
آپ 7 اگست، 1954ء کو کوئٹہ میں پیدا ہوئے۔ آپ نے فورمن کرسچین کالج سے ماسٹرز اور بیچلر کی ڈگری حاصل کی۔

 کیریئر 
آپ 27 جنوری، 1997ء سے 5 اگست، 2009ء تک عدالت عالیہ بلوچستان کے جسٹس اور 14 ستمبر، 2005ء سے 5 اگست، 2009ء، مستعفی ہونے تک عدالت عالیہ بلوچستان کے چیف جسٹس بھی رہ چکے ہیں۔ جب سابق صدر پاکستان پرویز مشرف نے نومبر 2007ء میں ایمرجنسی نافذ کر دی تو انھوں نے صوبائی آئینی حکم کے تحت حلف اٹھایا تھا۔ عدالت عظمی پاکستان کی جانب سے سپریم جوڈیشل کونسل میں معاملہ بھجوانے پر امان اللہ ساتھی ججز سمیت مستعفی ہو گئے تھے۔

آپ کو صدر پاکستان عارف علوی نے وزیر اعظم پاکستان عمران خان کے کہنے پر 3 اکتوبر، 2018ء کو 24ویں گورنر بلوچستان کے لیے منتخب کیا۔ 4 اکتوبر، 2018ء کو آپ نے اپنے عہدہ کا حلف اٹھایا۔

 حوالہ جات 

زمرہ:1954ء کی پیدائشیں
زمرہ:بقید حیات شخصیات
زمرہ:بلوچستان کے گورنر
زمرہ:پاکستانی جج
زمرہ:فارمین کرسچین کالج کے فضلا
زمرہ:کوئٹہ کی شخصیات
زمرہ:عدالت عالیہ بلوچستان کے چیف جسٹس
زمرہ:کوئٹہ کے سیاستدان
زمرہ:پشتون شخصیات
زمرہ:ویکی منصوبہ پاکستان کے مضامین
زمرہ:پاکستانی شخصیات
زمرہ:پاکستانی سیاست دان